Tallinna Linnaplaneerimise Amet
tlpa@tallinnlv.ee	Teie: 18.07.2024 nr 3-2/331 - 4

Meie: 09.08.2024 nr 4-4/24/5126-3	

Tallinna linna Vanasadama põhjaosa detailplaneeringu kooskõlastamine

Tallinna Linnaplaneerimise Amet esitas 18.07.2024 kirjaga nr 3-2/331 - 4 Riigi Kaitseinvesteeringute Keskusele (edaspidi RKIK) ja ka Kaitseministeeriumile kooskõlastamiseks Tallinna linna Vanasadama põhjaosa detailplaneeringu.

Detailplaneering algatati eesmärgiga moodustada Logi tn 3 kinnistust ja Logi tn 2 // 4 // Lootsi tn 13 // 14 // Sadama tn 21 // 25 // Uus-Sadama tn 19 kinnistu osast ja Logi tn 6 kinnistu osast ärimaa, äri- ja elamumaa ning transpordimaa sihtotstarbega krundid ning määrata kruntide kasutamise tingimused ja ehitusõigus maa-aluse ja kuni 5 maapealse korrusega hoonete ehitamiseks.

Detailplaneeringus on kavandatud moodustada planeeringualale jäävast Logi tn 2 // 4 // Lootsi tn 13 // 14 // Sadama tn 21 // 25 // Uus-Sadama tn 19 ja Logi tn 6 kinnistute osast ning Logi tänav T6 krundist kakskümmend kuus uut krunti: viis elamu- ja ärimaa sihtotstarbega, kuus ärimaa sihtotstarbega, üks ärimaa ja/või ühiskondlike ehitiste maa sihtotstarbega, üheksa üldmaa ning viis transpordimaa sihtotstarbega krunti. 

Planeeringuala piirneb vähesel määral merega.

Kuna detailplaneeringuga ei kavandata Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 punktis 1 nimetatud ehitisi ning planeeringu elluviimine ei too käesoleva informatsiooni põhjal kaasa riigikaitseliste ehitiste töövõime vähenemist, siis annab Kaitseministeeriumi valitsemisala ülese seisukoha RKIK.

Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 punkti 101 alusel kooskõlastab RKIK Tallinna linna Vanasadama põhjaosa detailplaneeringu.

Lugupidamisega

(allkirjastatud digitaalselt)

Heli Randes
üldosakonna juhataja

Priit Alekask
717 0536 priit.alekask@rkik.ee